**VALINNAISKURSSI 7. LUOKKA 2017-2018**

**MUSIIKKI**

**Laajuus 1vvt**

**Sisältö**

Kurssin sisältönä ovat musiikin tuottamisen eri alueet jokaisen opiskelijan omat vahvuudet huomioiden. Perehdymme mm. äänenkäytön, soitinten, mikrofonien sekä digitaalisten alustojen käyttöön. Aikaisempi musiikkiharrastuneisuus ei ole välttämätöntä, mutta valmius ennakkoluulottomaan toimintaan soittimien ja äänenkäytön parissa on toivottavaa.

**Tavoitteet**

Oppilas osallistuu aktiivisesti työskentelyyn ja pyrkii omalla luovalla toiminnallaan toteuttamaan joko itsenäisen tai yhdessä ryhmän kanssa yhteisesti sovitun kokonaisuuden.

**Työskentelytavat**

Yhteistoiminnallisuutta tukevat työtavat, aktiivinen vuorovaikutus ja toisten auttaminen. Onnistumisen kokemuksen ja sosiaalista yhteenkuuluvuutta tuetaan oppilaslähtöisillä ja osallistavilla tehtävillä sekä positiivisen ja rakentavan palautteen avulla.

**Oppimisen tuki**

Rohkeasti kokeiluun kannustava ja hyväksyvä työskentelyilmapiiri ja motivoiminen luovaan toimintaan omien vahvuuksien kautta.

**Arviointi**

Hyväksytty / hylätty

**Oppilaiden osallistuminen suunnitelman laatimiseen**

Oppilaat osallistuvat yhteistyössä opettajan kanssa kurssin tuotantosisällön ja tavoitteiden asettamiseen sekä toteutumisen seurantaan.